Diari Oficial de la Generalitat Valenciana


Sumari del DOGV 5023, del 08-06-2005 (2005/6282)

Informació pública de l'alternativa tècnica del programa d'actuació integrada per al desenvolupament de la unitat d'execució 1 i única del sector Sol de Riu Golf, del Pla General d'Ordenació Urbana de Vinaròs.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6282


Organisme emissor
:   Rio Cenia, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 1 i única del sector Sol de Riu Golf, del Pla General d'Ordenació Urbana de Vinaròs. [2005/A6282]
  
La societat mercantil Río Cenia, SA, amb domicili social a Alcanar (Tarragona), avinguda de Catalunya, número 114, baix, amb CIF X32229870, mitjançant el present anunci i per tal d'aplicar el que disposa l'article 48.c, en relació amb els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, fa saber:
  
Que ha presentat una alternativa tècnica del programa d'actuació integrada per al desenvolupament de la unitat d'execució 1 i única del sector Sol de Riu Golf, del Pla General d'Ordenació Urbana de Vinaròs, amb la delimitació següent:
  
El sector Sol de Riu Golf (UE-1) té forma rectangular, sent el seu límit est una línia irregular, és mes allargat en direcció est i amb una amplària poc variable en direcció nord-sud. En total té una superfície de 109,7841 hectàrees.
  
Per a això, d'acord amb els articles 32.a) i b),45, 48, 52 i 53 del text legal adés esmentat, s'ha procedit a presentar el corresponent programa d'actuació integrada per al desenvolupament de la dita unitat d'execució i la documentació pertinent, que inclou una alternativa tècnica, memòria de programa, pla parcial de millora, avantprojecte d'urbanització, estudi d'impacte ambiental de l'actuació integrada corresponent a la unitat d'execució única del sector Sol de Riu Golf, i resguard de sol·licitud d'informe preliminar substitutiu de cèdula d'urbanització, junt amb les seues corresponents memòries i la resta de documentació, utilitzant-hi la via simplificada del procediment disposat en l'article 48 de la Llei 6/1994, de 15 de novembre.
  
Així doncs, s'ha protocol·litzat una alternativa tècnica, amb memòria de programa, avantprojecte d'urbanització, pla parcial de millora, estudi d'impacte ambiental de l'actuació integrada corresponent a la unitat d'execució única del sector Sol de Riu Golf i sol·licitud d'informe preliminar substitutiu de cèdula d'urbanització junt amb les seues corresponents memòries i la resta de documentació a la Notaria de Luis Fernández Santana, a través d'una acta de data 5 de maig del 2005, amb número de protocol 916; igualment, hi estan disponibles els exemplars a la Secció d'Urbanisme i Obres de l'Ajuntament de Vinaròs, per a la seua consulta, al Registre General de la qual s'ha lliurat el dia 5 de maig de 2005, amb número de registre d'entrada 008278, podent qualsevol persona, dins del termini de 20 dies comptadors des de l'endemà de la publicació del present anunci en el Diari Oficial de la Generalitat Valenciana, comparéixer en la notaria esmentada per a obtindre una còpia de l'acta o sol·licitar que esta li siga mostrada.
  
Així mateix, podrà consultar a l'Ajuntament, els dies hàbils en horari d'atenció al públic, les actuacions derivades de la documentació que hi ha depositada i presentar, davant d'ell, per a la seua incorporació a aquelles, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents comptador des del venciment del termini de 20 dies adés referit.
  
Expressament, es fa constar que el present anunci es dirigeix, a l'efecte del compliment de l'article 59.4 de la Llei de Règim Jurídic de les Administracions Publiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en tal llista com a la pròpia parcel·la cadastral, o simplement amb el nom del municipi.